Dohoda o spolupráci

**Zmluvné strany:**

Rímskokatolícka cirkev, farnosť sv. Mikuláša, Prešov

Hlavná 81

080 01 Prešov

IČO: 1714700

DIČ: 2021225800

Štatutárny zástupca: PhDr. Mgr. Jozef Dronzek, PhD.

**a**

Gymnázium a základná škola sv. Mikuláša

Duklianska 16

080 01 Prešov

IČO: 0017080151

DIČ: 2021241035

Štatutárny zástupca: RNDr. Marcel Tkáč

**Úvodné ustanovenia**

Zmluvné strany uzatvárajú túto Dohodu podľa § 51 zákona č. 40/1964 Zb. Občiansky zákonník v znení neskorších predpisov s cieľom spoločne prispieť k realizácii projektu s názvom „Priateľstvo a pomoc bez hraníc“ , číslo projektu: CBC02/PSK-I/043 (ďalej len „projekt“).

Článok 1.
 Účel spolupráce

1.1

Účelom tejto dohody je vytvorenie partnerstva medzi Rímskokatolíckou cirkvou, farnosťou sv. Mikuláša, Prešov a partnerom Gymnázium a základná škola sv. Mikuláša za účelom dosiahnutia ich spoločného cieľa prostredníctvom realizácie projektu, ktorý je spolufinancovaný z Nórskeho finančného mechanizmu a štátneho rozpočtu Slovenskej republiky.

1.2

K dosiahnutiu spolupráce sa zmluvné strany zaväzujú jednať tak, aby neboli poškodené záujmy zmluvných strán vyplývajúce z tejto dohody.

**Článok 2.**

**Predmet dohody**

**2.1**

Predmetom tejto dohody  je vymedzenie práv a povinností  zmluvných strán pri realizácii tejto dohody tak, aby došlo k naplneniu účelu spolupráce uvedenému v článku I. tejto dohody.

**2.2.**

Partner sa zaväzuje podieľať sa na realizácii projektu, v rozsahu, spôsobom a za podmienok stanovených v tejto dohode.

**Článok 3.**

**Práva a povinnosti zmluvných strán**

Gymnázium a základná škola sv. Mikuláša sa zaväzuje:

1. spolupodieľať sa na spoločných aktivitách realizovaných v rámci projektu,
2. smerovať aktivity k napomáhaniu ďalšieho rozvoja prihraničného územia, k upevneniu siete cezhraničnej spolupráce, k posilneniu slovensko – ukrajinskej spolupráce v kultúrno – športovej oblasti, v oblasti vzdelávania a v oblasti riešenia sociálnych problémov počas realizácie projektu aj po ukončení projektu.

 **Článok 4.**

 **Doba trvania dohody**

**4.1**

Táto dohoda sa uzatvára na dobu neurčitú.

**4.2**

Každá zo zmluvných strán môže túto dohodu kedykoľvek písomne vypovedať aj bez uvedenia dôvodu. Zmluvný vzťah sa skončí doručením písomnej výpovede druhej zmluvnej strane.

**4.3**

Zmluvný vzťah možno ukončiť aj písomnou dohodou zmluvných strán.

**Článok 5.**

**Záverečné ustanovenia**

**5.1.**

Zmluvné strany sa zaväzujú navzájom sa včas informovať o dôležitých skutočnostiach, ktoré

môžu ovplyvniť plnenie tejto dohody.

**5.2**

Zmeny  a aktualizácie  tejto  dohody  sú  možné  len  v písomnej  forme  a na základe dohody zmluvných strán.

**5.3**

Zmluvné strany sa dohodli, že právne vzťahy založené touto dohodou,  sa budú spravovať príslušnými  ustanoveniami  zákona č.  513/1991  Zb.  Obchodný  zákonník  v znení neskorších predpisov a subsidiárne ďalšími právnymi predpismi Slovenskej republiky.

**5.4**

Táto dohoda nadobúda platnosť a účinnosť dňom jej podpísania oboma zmluvnými stranami.

**5.5**

Dohoda je vyhotovená v dvoch rovnopisoch, po jednom pre každú zmluvnú stranu.

**5.6**

Zmluvné strany vyhlasujú, že si túto dohodu prečítali, porozumeli jej obsahu a na znak toho jupodpísali.

V Prešove, dňa: 10.10.2016 V Prešove, dňa: 10.10.2016

................................................ ................................................

PhDr. Mgr. Jozef Dronzek, PhD. RNDr. Marcel Tkáč

 farár a dekan riaditeľ školy